П Р О Т О К О Л   №  24
от заседание на комисия “Бюджет и финанси”,
проведено на 15 юни 2016 г.

ПРИСЪСТВАЛИ НА ЗАСЕДАНИЕТО:	Румен Боев – за председател
Елка Атанасова
Камен Иванов
Румен Георгиев

ОТСЪСТВАТ: Димитър Узунов и Каролина Неделчева

От администрацията на ВСС присъстваха: Маргарита Радкова – директор на дирекция „Финанси и бюджет”, Елисавета Илиева – н-к отдел „Счетоводство и методология”, той и главен счетоводител и Красимира Василева - н-к отдел „ЮОДКВСС”, дирекция „Правна”, АВСС.

1. ОТНОСНО: Информация за изпълнението на бюджета на съдебната власт към 31.05.2016 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ПРИЕМА информацията за изпълнението на бюджета на съдебната власт към 31.05.2016 г.
2. Информацията за изпълнението на бюджета на съдебната власт към 31.05.2016 г. да се публикува на Интернет страницата на ВСС.

2. ОТНОСНО: Възнаграждения на членовете на конкурсните комисии за участие в обявения конкурс за младши съдии в окръжните съдилища.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ определените възнаграждения на членовете на конкурсните комисии за участие в обявения конкурс за младши съдии в окръжните съдилища, да се изплатят съгласно приложената справка, от органите на съдебната власт, както следва:
1. УВЕЛИЧАВА бюджета на Окръжен съд гр. Търговище за 2016 г. по § 02-00 „Други възнаграждения и плащания за персонала” с ...., съгласно приложения списък, неразделна част от решението.
2. УВЕЛИЧАВА бюджета на Окръжен съд гр. Кюстендил за 2016 г. по § 02-00 „Други възнаграждения и плащания за персонала” с ...., съгласно приложения списък, неразделна част от решението.
3. УВЕЛИЧАВА бюджета на Окръжен съд гр. Благоевград за 2016 г. по § 02-00 „Други възнаграждения и плащания за персонала” с ...., съгласно приложения списък, неразделна част от решението.
4. УВЕЛИЧАВА бюджета на Окръжен съд гр. Плевен за 2016 г. по § 02-00 „Други възнаграждения и плащания за персонала” с ...., съгласно приложения списък, неразделна част от решението.
5. УВЕЛИЧАВА бюджета на Окръжен съд гр. Враца за 2016 г. по § 02-00 „Други възнаграждения и плащания за персонала” с ...., съгласно приложения списък, неразделна част от решението.
6. УВЕЛИЧАВА бюджета на Окръжен съд гр. Видин за 2016 г. по § 02-00 „Други възнаграждения и плащания за персонала” с ...., съгласно приложения списък, неразделна част от решението.
7. УВЕЛИЧАВА бюджета на Апелативен съд гр. София за 2016 г. по § 02-00 „Други възнаграждения и плащания за персонала” с ...., съгласно приложения списък, неразделна част от решението.
8. УВЕЛИЧАВА бюджета на Окръжен съд гр. Хасково за 2016 г. по § 02-00 „Други възнаграждения и плащания за персонала” с ...., съгласно приложения списък, неразделна част от решението.
9. УВЕЛИЧАВА бюджета на Софийски градски съд за 2016 г. по § 02-00 „Други възнаграждения и плащания за персонала” със ...., съгласно приложения списък, неразделна част от решението.
10. УВЕЛИЧАВА бюджета на Окръжен съд гр. Русе за 2016 г. по § 02-00 „Други възнаграждения и плащания за персонала” с ...., съгласно приложения списък, неразделна част от решението.
11. УВЕЛИЧАВА бюджета на Окръжен съд гр. Ловеч за 2016 г. по § 02-00 „Други възнаграждения и плащания за персонала” с ...., съгласно приложения списък, неразделна част от решението.
12. УВЕЛИЧАВА бюджета на Окръжен съд гр. Бургас за 2016 г. по § 02-00 „Други възнаграждения и плащания за персонала” с ...., съгласно приложения списък, неразделна част от решението.
13. НАМАЛЯВА бюджета на Висш съдебен съвет по § 02-00 „Други възнаграждения и плащания за персонала” за 2016 г. с ....
14. Възнаграждението на хабилитираните членове на конкурсните комисии в размер на ...., следва да се изплати от бюджета на Висш съдебен съвет за 2016 г., съгласно приложената справка.

3. ОТНОСНО: Възнаграждения на членовете на конкурсните комисии за участие в обявения конкурс за младши прокурори в районните прокуратури.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ определените възнаграждения на членовете на конкурсните комисии за участие в обявения конкурс за младши прокурори в районните прокуратури, да се изплатят, съгласно приложената справка, от Прокуратурата на Република България.
1. УВЕЛИЧАВА бюджета на Прокуратурата на Република България за 2016 г. по § 02-00 „Други възнаграждения и плащания за персонала” с ...., съгласно приложения списък, неразделна част от решението.
2. НАМАЛЯВА бюджета на Висш съдебен съвет по § 02-00 „Други възнаграждения и плащания за персонала” за 2016 г. с .....
3. Възнаграждението на хабилитираните членове на конкурсните комисии в размер на ...., следва да се изплати от бюджета на Висш съдебен съвет за 2016 г., съгласно приложените справки.

4. ОТНОСНО: Писма от органи на съдебната власт, с искания за корекция на бюджетите за 2016 г., с цел осигуряване на средства за изплащане на обезщетения по КТ и ЗСВ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджетите на органите на съдебната власт за 2016 г. по § 02-00 „Други възнаграждения и плащания на персонала” със ..... съгласно Приложение № 1, с цел осигуряване на средства за изплащане на обезщетения по КТ и ЗСВ.
Средствата са за сметка на преходния остатък по бюджета на съдебната власт за 2016 г.

5. ОТНОСНО: Искане от административния ръководител на Окръжен съд гр. Плевен за осигуряване на средства за възстановяване на разходи за участие на магистрати в конкурсна комисия за младши съдии.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекция на бюджета между ВСС и Окръжен съд гр. Плевен за 2016 г., с цел осигуряване на средства за възстановяване на разходи за участие на магистрати в конкурсна комисия за младши съдии.
1. НАМАЛЯВА § 10-00 „Издръжка” на Висш съдебен съвет с ....
2. УВЕЛИЧАВА § 10-00 „Издръжка” на Окръжен съд гр. Плевен с ....

6. ОТНОСНО: Искане от административния ръководител на Административен съд гр. Благоевград за осигуряване на средства за възстановяване на извършени разходи на командирован магистрат за участие в работни срещи във ВСС на фокус-групата за административни дела.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
УТВЪРЖДАВА корекции по бюджетите на ВСС и Административен съд гр. Благоевград за 2016 г. със ....., с цел осигуряване на средства за възстановяване на извършени разходи на командирован магистрат за участие в работни срещи във ВСС на фокус-групата за административни дела, както следва:
1. НАМАЛЯВА § 10-00 „Издръжка” на Висш съдебен съвет със ....
2. УВЕЛИЧАВА § 10-00 „Издръжка” на Административен съд гр. Благоевград със .....

7. ОТНОСНО: Искане от административния ръководител на Административен съд София-град за осигуряване на средства за закупуване на 49 броя едногодишни карти за градски транспорт.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета на Административен съд София-град за 2016 г. по § 10-00 „Издръжка” с ..... за закупуване на 49 броя едногодишни карти за градски транспорт.
Средствата са за сметка на неразпределения резерв по § 10-00 „Издръжка” по бюджета на съдебната власт за 2016 г.

8. ОТНОСНО: Искане от административния ръководител на Районен съд гр. Севлиево за осигуряване на средства за доплащане на суми за облекло.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета на Районен съд гр. Севлиево за 2016 г. по § 02-00 „Други възнаграждения и плащания на персонала” с ....., с цел осигуряване на средства за изплащане на суми за облекло, след промяна на числеността на съда с четири новоназначени служители.
Средствата са за сметка на неразпределения резерв по § 02-00 „Други възнаграждения и плащания на персонала” по бюджета на съдебната власт за 2016 г.

9. ОТНОСНО: Искане от административния ръководител на Районен съд гр. Велико Търново за осигуряване на допълнителни средства по бюджета на съда за 2016 г.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Районен съд гр. Велико Търново разходите в размер на ..... за възнаграждения на съдебни заседатели и облекло да бъдат изплатени в рамките на утвърдения бюджет на съда за 2016 г., като при необходимост бъде извършена вътрешно-компенсирана промяна от § 10-00 „Издръжка” в § 02-00 „Други възнаграждения и плащания на персонала”.
При необходимост искането да бъде подновено след анализ на изпълнението на бюджета за деветмесечието.

10. ОТНОСНО: Искане от административния ръководител на Районен съд гр. Тервел за осигуряване на средства за покриване на разходи за изготвен превод на документи на испански език.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Районен съд гр. Тервел разхода за изплащане на изготвен превод на документи на испански език в размер на ..... да се извърши в рамките на утвърдения бюджет на съда за 2016 г.
При разработването на бюджета на съдебната власт за 2016 г. са заложени средства за покриване на извънредни разходи.

Вътрешно компенсирани промени по бюджета на органи на съдебната власт за 2016 г .

11. ОТНОСНО: Искания за вътрешно компенсирани промени по бюджета на органите на съдебната власт за 2016 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
В изпълнение на изискванията на чл. 44 от ПМС № 380 от 29.12.2015 г. за изпълнението на държавния бюджет на Република България за 2016 г. и Указанията относно изпълнението на бюджета на съдебната власт за 2016 г.
1. НАМАЛЯВА бюджета на органите на съдебната власт за 2016 г. по § 01-00 „Заплати” с ......, съгласно Приложение № 1.
2. НАМАЛЯВА бюджета на органите на съдебната власт за 2016 г. по § 10-00 „Издръжка” с ....., съгласно Приложение № 1.
3. УВЕЛИЧАВА бюджета на органите на съдебната власт за 2016 г. по § 02-00 „Други възнаграждения и плащания на персонала” с ....., съгласно Приложение № 1.
4. УВЕЛИЧАВА бюджета на органите на съдебната власт за 2016 г. по § 19-00 „Платени данъци, такси и административни санкции” с ....., съгласно Приложение № 1.
5. УВЕЛИЧАВА бюджета на органите на съдебната власт за 2016 г. по § 10-00 „Издръжка” със ....., съгласно Приложение № 1.
6. НАМАЛЯВА бюджета на органите на съдебната власт за 2016 г. по § 19-00 „Платени данъци, такси и административни санкции” със ....., съгласно Приложение № 1.

Одитни доклади.

17. ОТНОСНО: Проект на решение по доклад от директора на дирекция „Вътрешен одит” за проследяване на изпълнението на препоръките в Окръжен съд гр. Ловеч по одобрения план за действие с решение на Пленума на ВСС по т. 33 от протокол № 19/27.04.2016 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ОДОБРЯВА изпълнението на препоръките по т. 2 и т. 5 от одобрения с решение на Пленума на ВСС по т. 33 от протокол № 19/27.04.2016 г., план за действие, съгласно представената информация от административния ръководител – председател на Окръжен съд гр. Ловеч.

18. ОТНОСНО: Проект на решение по докладна записка от директора на дирекция „Вътрешен одит” относно постъпил сигнал с рег. № 11-07-1288/30.05.2016 г. от и.ф. председател на Районен съд гр. Благоевград.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ВЪЗЛАГА на директора на дирекция „Вътрешен одит” да организира проверка в Районен съд гр. Благоевград на изложените в сигнала данни, с изключение на проверка за разпределение на делата и за периода след извършения ОА/У 1309.

Разни.

19. ОТНОСНО: Предложение от Главния прокурор на Република България за безвъзмездно предоставяне на служебни автомобили от Прокуратурата на Република България на Национална служба за охрана при президента на Република България.
Доклад от Елисавета Илиева - Н-к отдел „Счетоводство и методология”, той и Главен счетоводител на ВСС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ, на основание чл. 28 от Закона за държавната собственост, Прокуратурата на Република България да предостави безвъзмездно на Национална служба за охрана при президента на Република България следните автомобили:
- лек автомобил марка „.....”, модел „...”, рег. № ..., двигател без номер, шаси № 1...., произведен 1995 г.;
- лек автомобил марка „...”, модел „...”, рег. № ..., двигател № ..., шаси № ...., произведен 1990 г.

20. ОТНОСНО: Предложение на и.ф. председател на Софийски апелативен съд за предоставяне на служебен автомобил „....” с рег. № .... на друг орган на съдебната власт.
Доклад от Елисавета Илиева - Н-к отдел „Счетоводство и методология”, той и Главен счетоводител на ВСС.

Комисия „Бюджет и финанси”
Р Е Ш И :

1. ВЪЗЛАГА на Елисавета Илиева - Н-к отдел „Счетоводство и методология”, той и главен счетоводител на Висшия съдебен съвет да уведоми органите на съдебната власт за отпадналата необходимост от служебен автомобил „...” с рег. № ..., числящ се на Софийски апелативен съд.
2. Исканията да бъдат изпращани към административния ръководител на Софийски апелативен съд.

21. ОТНОСНО: Необходимост от сключване на договор за абонаментно техническо обслужване на следните видове инсталации и съоръжения: отопление, вентилация и климатизация (ОВК), автоматизация на ОВК и ВиК инсталация в сградата на ВСС.
Доклад от Мая Атанасова – гл. експерт – юрисконсулт в дирекция „Правна” в АВСС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
УПЪЛНОМОЩАВА представляващия Висшия съдебен съвет да подпише договор с „Димар Инженеринг” ЕООД за абонаментно техническо обслужване на следните видове инсталации и съоръжения: отопление, вентилация и климатизация (ОВК), автоматизация на ОВК и ВиК инсталация в сградата на ВСС за срок от 1 (една) година.

22. ОТНОСНО: Писмо от председателя на Върховен административен съд относно искане от Министерство на правосъдието за разработване на тарифа за таксите, които следва да се събират при оспорването на индивидуалните административни актове, издадени в производствата по Закона за управление на средствата от Европейските структурни и инвестиционни фондове, изпратено от Комисия по правни въпроси, по компетентност.

Комисия „Бюджет и финанси”
Р Е Ш И :

1. Приема за сведение писмото от председателя на Върховен административен съд относно искане от Министерство на правосъдието за разработване на тарифа за таксите, които следва да се събират при оспорването на индивидуалните административни актове, издадени в производствата по Закона за управление на средствата от Европейските структурни и инвестиционни фондове.
2. ВРЪЩА писмото от председателя на Върховен административен съд на Комисия по правни въпроси, за изразяване на становище.

23. ОТНОСНО: Решение на Комисия по предложенията и атестирането по протокол № 23/13.06.2016 г. относно определяне на съдия, специалист в областта на несъстоятелността, който да участва в заседанията на експертна група към Съвета на Европейския съюз, както и да участва в първото заседание на експертната група, което ще се проведе на 29 юни 2016 г., в гр. Брюксел, Белгия.

Комисия „Бюджет и финанси”
Р Е Ш И :

1. НЕ ВЪЗРАЗЯВА да бъде командирована Валентина Бошнякова – съдия в Окръжен съд гр. Смолян и национално лице за контакт на Националната съдебна мрежа по граждански и търговски дела – търговски дела, за участие в заседанието на експертната група към Европейската комисия, за периода 28-30 юни 2016 г. в гр. Брюксел, Белгия.
2. Разходите за пътни, дневни пари, нощувки и медицинска застраховка са за сметка на Висшия съдебен съвет.

24. ОТНОСНО: Писмо от ..... – следовател в ОСлО при ОП - Бургас, с молба за съдействие за изплащане на еднократно парично обезщетение, на основание чл. 227, ал. 1 и чл. 262, ал. 7 от ЗОВС.

Комисия „Бюджет и финанси”
Р Е Ш И :

Поставеният въпрос е от компетентността на административния ръководител на Военноокръжна прокуратура гр. Сливен.

ДОПЪЛНИТЕЛНИ ТОЧКИ:

25. ОТНОСНО: Доклад № ДП1СФ–11/14.06.2016 г. за извършена финансова инспекция на Висш съдебен съвет.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ПРИЕМА доклада за извършена финансова инспекция на Висш съдебен съвет.

26. ОТНОСНО: Решение на Комисия по правни въпроси по протокол № 23/13.06.2016 г. във връзка с писмо от Изпълнителна агенция „Главна инспекция по труда” относно извършена проверка в Софийски районен съд.

Комисия „Бюджет и финанси”
Р Е Ш И :

1. Изразява несъгласие с предлаганото от Комисия по правни въпроси допълнение на решение на ВСС по протокол № 2 от 15.01.2003 г., т. 5.1.
Мотиви: Съгласно т. 5.1. от решение на ВСС по протокол № 2 от 15.01.2003 г., т. 5.1. „за положеният труд при изпълнение на служебни задължения от съдиите, прокурорите, следователите и служителите през почивните и празничните дни се заплаща допълнително възнаграждение при условията на чл. 262, ал. 1 от Кодекса на труда, както следва:
А) 75% за работа през почивните дни;
Б) 100% за работа през дните на официалните празници по чл. 154, ал.1 и ал. 2 от Кодекса на труда.”
В проект на решение по протокол № 23 от 13.06.2016 г., предложен от Комисия по правни въпроси на ВСС се предлага цитираното решение на ВСС да се допълни, като след израза „....през почивните и празничните дни” да се добави „или когато са на разположение на работодателя”. 
Предложението е неправилно, тъй като формулирано по този начин, не се прави разграничение при заплащането за дежурство (отработеното от служителя време) и за времето на разположение (времето, през което служителят е на разположение на работодателя и се намира извън територията на предприятието в място, уговорено между тях).
В първият случай размерът на допълнителното заплащане следва да бъде за положен извънреден труд, съгласно чл. 262, ал. 1, т. 2 и т. 3 от Кодекса на труда.
Заплащането за времето на разположение следва да се осъществява съгласно чл. 10 от Наредба за структурата и организацията на работната заплата, според която за времето, през което работникът или служителят е на разположение на работодателя и се намира извън територията на предприятието в място, уговорено между тях, се заплаща допълнително трудово възнаграждение за всеки час или за част от него в размер не по-малък от .... Ето защо заплащането за времето, когато служителите са на разположение на работодателя, следва да бъде изведено в отделна хипотеза, а не да бъде допълнено към хипотезата при която заплащането се определя въз основа на чл. 262, ал. 1 от Кодекса на труда.
2. Определя трудово възнаграждение за всеки час или за част от него, когато служителя е на разположение на работодателя и се намира извън територията на предприятието в място, уговорено между тях, в размер в размер на .....
 3. Предлага на Комисия по правни въпроси на ВСС да измени решението си в съответствие с изложените по т.1 мотиви.

27. ОТНОСНО: Писмо вх. № 04-00-123/09.06.2016 г. от Министерство на правосъдието относно предоставяне на информация за напредъка по Механизма за сътрудничество и оценка (МСО) за периода април – юни 2016 г.

Комисия „Бюджет и финанси”
Р Е Ш И :

Приема за сведение писмо вх. № 04-00-123/09.06.2016 г. от Министерство на правосъдието.

28. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на Пленума на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Пленума на Висшия съдебен съвет след 16.06.2016 г. да бъдат включени следните проекти на решения:

1. Информация за изпълнението на бюджета на съдебната власт към 31.05.2016 г.

2. Корекции на бюджета на органите на съдебната власт.

- „Дава съгласие”
2.1. Възнаграждения на членовете на конкурсните комисии за участие в обявения конкурс за младши съдии в окръжните съдилища.
2.2. Възнаграждения на членовете на конкурсните комисии за участие в обявения конкурс за младши прокурори в районните прокуратури.
2.3. Писма от органи на съдебната власт, с искания за корекция на бюджетите за 2016 г., с цел осигуряване на средства за изплащане на обезщетения по КТ и ЗСВ.
2.4. Искане от административния ръководител на Окръжен съд гр. Плевен за осигуряване на средства за възстановяване на разходи за участие на магистрати в конкурсна комисия за младши съдии.
2.5. Искане от административния ръководител на Административен съд гр. Благоевград за осигуряване на средства за възстановяване на извършени разходи на командирован магистрат за участие в работни срещи във ВСС на фокус-групата за административни дела.
2.6. Искане от административния ръководител на Административен съд София-град за осигуряване на средства за закупуване на 49 броя едногодишни карти за градски транспорт.
2.7. Искане от административния ръководител на Районен съд гр. Севлиево за осигуряване на средства за доплащане на суми за облекло.

3. Вътрешно компенсирани промени по бюджета на органи на съдебната власт за 2016 г.
3.1. Искания за вътрешно компенсирани промени по бюджета на органите на съдебната власт за 2016 г.

5. Одитни доклади.
5.1. Проект на решение по доклад от директора на дирекция „Вътрешен одит” за проследяване на изпълнението на препоръките в Окръжен съд гр. Ловеч по одобрения план за действие с решение на Пленума на ВСС по т. 33 от протокол № 19/27.04.2016 г.
5.2. Проект на решение по докладна записка от директора на дирекция „Вътрешен одит” относно постъпил сигнал с рег. № 11-07-1288/30.05.2016 г. от и.ф. председател на Районен съд гр. Благоевград.

6. Разни.
6.1. Предложение от Главния прокурор на Република България за безвъзмездно предоставяне на служебни автомобили от Прокуратурата на Република България на Национална служба за охрана при президента на Република България.
6.2. Необходимост от сключване на договор за абонаментно техническо обслужване на следните видове инсталации и съоръжения: отопление, вентилация и климатизация (ОВК), автоматизация на ОВК и ВиК инсталация в сградата на ВСС.
6.3. Доклад № ДП1СФ–11/14.06.2016 г. за извършена финансова инспекция на Висш съдебен съвет.

ЗА ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           								РУМЕН БОЕВ